《奉檄赴古北口军次祀軷有期书示同志 其一》
清代·蒋曰豫

偶向中原赋采薇，羽书连夕促征騑。袪风自赏参军檄，绣雪来题老将衣。

如叶琴装侪客燕，落梅笳拍竞妃豨。平生自厌儒冠腐，不为封侯相也飞。

作者简介：（1830—1875）清江苏阳湖人，字侑石。监生。咸丰间援例得知县，迁蔚州知州。同治间佐戎幕，镇压捻军，擢直隶州知州。少工诗文，及长，研究经史，旁及声音训诂之学。有《滂喜斋学录》、《问奇室诗文集》。